**O B A V I J E S T**

**o provođenju trećeg dijela Otvorenog javnog natječaja**

**za financiranje rada pod nadzorom doktora medicine bez specijalizacije u 2025. godini**

Nakon obrade zahtjeva za financiranje rada pod nadzorom doktora medicine bez specijalizacijeupućenih na Otvoreni javni natječaj (**zaključno do 3. srpnja 2025. godine**) Hrvatski zavod za zdravstveno osiguranje (u daljnjem tekstu: Zavod) objavljuje podatke o slobodnim mjestima doktora medicine bez specijalizacije u **Popisu ugovornih zdravstvenih ustanova Zavoda u kojima će se provoditi rad pod nadzorom u 2025. godini (usklađen na dan 22. srpnja 2025. godine),** na koji kandidati **mogu uputiti zahtjeve** za financiranje rada pod nadzorom.

Kandidati čiji su zahtjevi za financiranje rada pod nadzorom za Otvoreni javni natječaj već zaprimljeni od strane Zavoda **nakon 3. srpnja 2025. godine**, **nisu u obvezi ponovno upućivati zahtjeve** za financiranje rada pod nadzorom s odgovarajućom dokumentacijom već će se i njihovi zahtjevi uzeti u razmatranje zajedno s novim zahtjevima upućenim nakon objave Popisa ugovornih zdravstvenih ustanova.

Zahtjevi za financiranje rada pod nadzorom upućeni na ovaj dio Otvorenog javnog natječaja od strane onih kandidata koji su na temelju Odluke Upravnog vijeća Zavoda uvršteni u Listu prvenstva nakon provedenog dijela Otvorenog javnog natječaja **i koji su započeli rad pod nadzorom na osnovi već provedenih javnih natječaja**, neće se razmatrati.

Zahtjev za financiranje rada pod nadzorom iz točke IV. Otvorenog javnog natječaja podnosi se na adresu: Hrvatski zavod za zdravstveno osiguranje - Direkcija, Margaretska 3, 10 000 Zagreb ili putem e-pošte: Doktori.rad-nadzor@hzzo.hr, s naznakom: **„Za Otvoreni javni natječaj za financiranje rada pod nadzorom doktora medicine bez specijalizacije u 2025. godini“.**

Kandidat koji je poslao zahtjev za financiranje rada pod nadzorom iz točke IV. Otvorenog javnog natječaja putem e-pošte: Doktori.rad-nadzor@hzzo.hr, dobit će potvrdu o zaprimanju poslanog zahtjeva za financiranje rada pod nadzorom. Ukoliko kandidat ne zaprimi povratni automatski odgovor kao potvrdu o zaprimanju poslanog zahtjeva za financiranje rada pod nadzorom putem e-pošte: Doktori.rad-nadzor@hzzo.hr, potrebno je odmah ukazati na isto slanjem e-pošte na predmetnu adresu e-pošte.

Ako kandidat odustane od poslanog zahtjeva za financiranje rada pod nadzorom nakon objave rezultata trećeg dijela Otvorenog javnog natječaja, dopunit će se Popis ugovornih zdravstvenih ustanova Zavoda na način da će se objaviti dodatno slobodno mjesto kandidata koji je odustao od poslanog zahtjeva.

Otvoreni javni natječaj za financiranje rada pod nadzorom doktora medicine bez specijalizacije otvoren je do 30. studenoga 2025. godine.

**Treći dio Otvorenog javnog natječaja trajat će do 31. kolovoza 2025. godine** kada će Povjerenstvo za utvrđivanje Liste prvenstva obraditi pristigle zahtjeve i pripremiti Odluku o izboru za rad pod nadzorom doktora medicine bez specijalizacije za sjednicu Upravnog vijeća Hrvatskog zavoda za zdravstveno osiguranje, te će potom biti objavljeni rezultati predmetnog natječajana mrežnoj stranici Hrvatskog zavoda za zdravstveno osiguranje (<http://www.hzzo.hr/> pod rubrikom Natječaji-rad pod nadzorom i pripravnički staž).

Zagreb, 22. srpnja 2025. godine